NaiveNeuron/SloPal huggingface dataset:
P. Paška, predseda NR SR: (2009-09-16):
(Hlasovanie.) 138 prítomných, 78 za, 4 proti, 56 sa zdržalo. Váš návrh sme schválili.
Kučera, Karol, poslanec NR SR (2022-06-14):
Ďakujem. Pani Vaľová, musím povedať, že naozaj si vymýšľate tuto v priamom prenose absolútne klamstvá a vymýšľate si úplne v podstate, ako to bolo celé. Musím povedať, že bol som oslovený aj ja pánom...
P. Paška, predseda NR SR: (2007-10-30):
(Hlasovanie.) 132 prítomných, 125 proti, 7 sa zdržalo. Tento bod sme neodsúhlasili.
Sulík, Richard, predseda NR SR (2011-10-11):
Pán poslanec, pán poslanec Viskupič je ďalší rečník v poradí. Nenachádza sa v miestnosti, stráca poradie. Pán poslanec Pado, nech sa páči.
Plaváková, Lucia, poslankyňa NR SR (2024-01-10):
Ďakujem veľmi pekne za slovo, aj pánovi poslancovi Hargašovi za jeho príspevok. Ja by som sa opätovne chcela pridať k tým výzvam na zapojenie sa koaličných poslancov a poslankýň, ale aj pána ministra, ktorý ale už tu nie je, do rozpravy, pretože nám chýbajú odpovede na mnohé otázky a v podstate tých otázok iba pribúda a odpovedí akosi nieto. Škoda tiež, že pán poslanec Gašpar tu už nie je, pretože on včera na ústavnoprávnom výbore hovoril, že on je teda pripravený na konštruktívnu diskusiu, rád sa zapojí do konštruktívnej diskusie a zároveň tak hovoril, že my vlastne sa tu nesnažíme diskutovať vecne, ale len tu čítame nejaké bodky a čiarky, ale ja som nič také tu za tie tri dni nepočula. Ja som tu počula veľa vecných faktických argumentov a otázok, na ktoré nedostávame odpovede. Kolegovia, kolegyne, ja už mám taký pocit, že koalícia tu vlastne hrá takú nejakú hru bobríka mlčanlivosti a kto poruší tú mlčanlivosť, tak ho stihne asi nejaký trest. Lebo mali sme tu teda jednu faktickú poznámku pána poslanca Muňka, jemu sa zhodou okolností stala taká vec, že predal svoj byt o pár sto tisíc eur lacnejšie ako jeho trhová cena premiérovi Robertovi Ficovi. Môže to byť náhoda, ale možno to je trest za porušenie bobríka mlčanlivosti, a tak možno je to pochopiteľné, že teda sa tak boja zapojiť do tej rozpravy, ale predsa ich vyzývam a dúfam, že takýto trest už nikoho nepostihne. Ďakujem. (Potlesk.)
Richter, Ján, minister práce, sociálnych vecí a rodiny SR (2014-10-30):
Pani podpredsedníčka, chcem reagovať len veľmi stručne a jednoducho na vás, na vaše vystúpenie, s jednou veľkou prosbou, do mňa sa opierajte, koľko chcete, ale vyžiadam si od vás, aby ste nerýpali do mojej rodiny. Moja rodina nemá čo spoločné s fungovaním tohto ministerstva, za ktoré zodpovedám. Vyprosím si, aby ste sa opierali do mojej rodiny. Ďakujem. (Potlesk.)
Hanuliaková, Jana, poslankyňa NR SR (2024-01-08):
Ďakujem veľmi pekne za slovo. A ja by som chcela naozaj na tomto mieste apelovať na svedomie. Na svedomie vládnych poslancov a poslankýň, na svedomie pána ministra. Ak máte nejaké svedomie, tak jednoducho nemôžete súhlasiť s tým, čo sa tu ide diať. Nemôžete myslieť vážne, že toto je tá najdôležitejšia vec, ktorú potrebujete riešiť v skrátenom legislatívnom konaní, a ešte medzi prvými vecami alebo zmenami po tom, ako ste sa ujali moci. Áno, žiaľ, cez sociálne siete sa vám darí dávkovať ľuďom veľké množstvo nenávisti a neprávd, prekrúcate mnohokrát realitu a áno, ľudia sa v tom strácajú. Nevedia, kde je pravda. Mrzí ma, že ste časť ľudí dokázali presvedčiť o tom, že zrušenie ÚŠP a zmeny v Trestnom zákone im pomôžu. Mnohí z nich však nevedia, že pomôžu len a len vám a obyčajným ľuďom ublížia. Znížia ich bezpečnosť a otvárajú dvere korupcii a podvodom. Zneužívate ich dôveru. Verím však, že ľudia na to prídu a námestia vám opäť ukážu, že stojíte na zlej strane dejín. Ďakujem.
Mazurek, Milan, poslanec NR SR (2022-06-28):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2023-02-17):
Vážené pani poslankyne, páni poslanci, máme pred sebou vystúpenie pána poslanca Takáča, ktorý má na to 30 minút, preto nechcem toto vystúpenie deliť a prerušujem rokovanie o tomto bode. O 11.00 hod. sa uskutoční poslanecké grémium a potom predseda parlamentu bude informovať snemovňu o výsledku poslaneckého grémia. Zatiaľ toľko. Ďakujem. (Prestávka. Zasadnutie poslaneckého grémia.)
Jurík, Beáta, poslankyňa NR SR (2023-12-14):
Ďakujem pekne, pán predsedajúci. Kolegyne, kolegovia, veľmi pekne vám ďakujem za všetky vaše reakcie. Som veľmi rada, že môj príspevok vás doslova otužil, len vo faktických poznámkach sme za pár minút dokázali odborne a slušne poukázať na viacero veľmi dôležitých tém, a síce školstvo, kvalita vzdelávania, chudoba, napríklad tá energetická, no nielen. Konkurencieschopnosť, odchod a mohla by som povedať doslova útek ľudí do zahraničia, či už kvôli štúdiu, alebo kvôli práci, a hlavne nevôľa týchto ľudí vrátiť sa na Slovensko, ale aj napríklad sociálnej súdržnosti spoločnosti alebo generácií. Mohli sme hovoriť o ďalších, napr. o kultúre, o podpore podnikateľstva, ale aj zlepšení podmienok pracujúcich ľudí, na ktorých sa často, povedala by som aj vždy, zabúda. Často tu nechápem, prečo sa veci nedajú, a teraz je opäť ten moment, kedy nechápem, prečo tieto veci vláda nerieši. Hovorila som, že sú skúsenosti a skúsenosti. A keďže tu posledné dni často počujem slovo sociálna demokracia, tak nedá mi doplniť aj, že je sociálna demokracia takého európskeho typu a sociálna demokracia, ktorú vraj tu máme u nás. No nie je to to isté. A veľmi, skutočne veľmi úprimne sa chcem ospravedlniť kolegom a kolegyniam z KDH, že som opomenula ich odborníkov a odborníčky a, naopak, som spomenula teda kolegov a kolegyne z SaS, ale bola to len taká referencia na to, že vlastne tu vystupovali ráno zdravotníci, ale ja si vás, samozrejme, veľmi vážim a rešpektujem a dúfam, že takú dobrú spoluprácu, akú máme pri protestoch, budeme mať aj tu v pléne NR SR. Ďakujem pekne. (Potlesk.)
Bernaťák, Tibor, poslanec NR SR (2017-05-10):
Vážená pani podpredsedníčka vlády, vážený pán predsedajúci, vážené pani poslankyne, vážení páni poslanci, dovoľte, aby som vás informoval o prerokovaní uvedeného návrhu zákona v Ústavnoprávnom výbore Národnej rady. Národná rada Slovenskej republiky uznesením č. 526 z 23. marca 2017 pridelila návrh zákona na prerokovanie ústavnoprávnemu výboru a to aj ako gestorskému výboru a určila lehoty na prerokovanie návrhu zákona vo výbore. Poslanci Národnej rady, ktorí nie sú členmi výboru, ktorému bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona ústavnoprávny výbor prerokoval a odporúčal ho Národnej rade Slovenskej republiky schváliť. Z uznesenia ústavnoprávneho výboru vyplýva osem pozmeňujúcich návrhov. Gestorský výbor odporúča hlasovať o všetkých spoločne s odporúčaním schváliť. Gestorský výbor zároveň odporúča Národnej rade návrh zákona schváliť aj ako celok a to v znení uvedených pozmeňujúcich a doplňujúcich návrhov. Správa ústavnoprávneho výboru o prerokovaní návrhu zákona (tlač 443a) bola schválená uznesením ústavnoprávneho výboru č. 209 z 9. mája 2017. Týmto uznesením ma výbor ako spravodajcu poveril, aby som na schôdzi Národnej rady informoval o výsledku rokovania výboru a pri rokovaní o návrhu zákona predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky. Pán predsedajúci, poprosím, otvorte rozpravu.
Laurenčík, Milan, podpredseda NR SR (2021-10-20):
Ďakujem. Prosím, zaujmite miesto pre spravodajcu. Ja odteraz, ja teraz otváram všeobecnú rozpravu, do ktorej som dostal písomnú prihlášku, za klub OĽANO sa prihlásila pani poslankyňa Romana Tabák. Ešte predtým však v zmysle § 27 ods. 8 vystúpi v rozprave pán navrhovateľ so svojím príspevkom, nech sa páči.
Nicholsonová, Lucia, poslankyňa NR SR (2012-09-18):
No ja sa chcem vyjadriť k tomu, čo tu odznelo, teda aj keď som tu nebola. Ja si myslím, že je pomerne zbytočné, aby dvaja páni ministri, ktorí sa prakticky teraz oboznámili iba s tým medializovaným prípadom, sem prišli pred celé plénum, pretože ja som dnes na výbore dala návrh na to, aby sme si ich predvolali na výbor, ktorý je na to určený, ľudskoprávny výbor, aby predniesli informáciu, aké konkrétne kroky môžu podniknúť. A, samozrejme, tiež som iniciovala poslanecký prieskum na Centre pre medzinárodnoprávnu ochranu detí a mládeže. Považujem za celkom zbytočný krok z toho robiť takéto až politické gesto, predvolávať si pánov ministrov sem. Súhlasím s pánom predsedom, že prináleží to príslušnému výboru a tým je určite ľudskoprávny výbor.
Glváč, Martin, podpredseda NR SR (2019-05-09):
Pán poslanec Poliačik.
Laurenčík, Milan, podpredseda NR SR (2021-11-23):
Reagovať na faktické poznámky bude teraz pán poslanec Matúš Šutaj Eštok, nech sa páči.
Sloboda, Radovan, poslanec NR SR (2020-04-23):
Ďakujem za slovo, pán predsedajúci. Ja by som chcel vyjadriť veľké potešenie tomu a z jednoznačnej zhody vládnej koalície v konštatovaní, kam patríme. A to, že patríme do západnej hemisféry, pretože v minulosti toto nebolo celkom jasné. My sme síce blikali na západ, ale volant sa krútil akosik aj na východ. Toto ma dneska mimoriadne teší. Ja som veľmi rád, že aj Slováci vo voľbách vyjadrili svoj jasný názor, kde, kam chcú patriť a som rád, že v podstate v tejto Národnej rade sú ľudia s iným názorom, ktorí zaplnia sotva dve lavice. Ďakujem.
Pčolinský, Peter, podpredseda NR SR (2023-06-16):
Ďakujem. Pán poslanec Svrček.
Sulanová, Magdaléna, poslankyňa NR SR (2021-09-22):
Ďakujem pekne. Musím konštatovať, že to, jak zhrnul predkladateľ dôvody, prečo sa tento návrh predkladá, sú tak komplexné a tak vyčerpávajúce, že už je veľmi ťažko k tomu aj niečo dodať. Ale predsa by som ja len z vlastnej skúsenosti, pretože odkedy bolo možné využiť tieto dve percentá pre činnosť mimovládnych organizácií, ja som to využívala, využívam každý rok, takže mám s tým osobné skúsenosti. Skutočne bol to veľmi veľký prínos, pretože väčšina tých občianskych združení, eventuálne klubov rôznych športových, ktoré sa tiež medzi ne radia, rôzne iné organizácie, ktoré radíme medzi mimovládne organizácie, vďaka týmto dvom percentám, pokiaľ si našli správnych donorov, tak boli skutočne nieže prínosom, ale ony umožňovali činnosť a mnoho razy to bola činnosť, ktorá suplovala štát. Ja v mojej oblasti, čo máme ochranu spotrebiteľa, sme mohli jednoducho zastupovať klientov dokonca aj pred súdmi, pomáhať im, radiť im, školiť a tak ďalej a tak ďalej. Takže je to, bolo to veľkým prínosom. Teraz my rozširujeme možnosť, čiže ešte pridávame ďalšiu prídavnú hodnotu, že je možné dať nie jednej organizácii, ale dvom, čo je tiež veľmi, veľmi kladný návrh, pretože mnohokrát tí, čo dávali, nevedeli sa rozhodnúť, aj tomu, aj tomuto, teraz budú mať, samozrejme, raz toľko možností, čiže budú môcť ďalšiemu. No a čo sa týka, že sme k tomu zaradili aj farnosti... (Prerušenie vystúpenia časomerom.)
J. Rusnák, poslanec: (2004-09-08):
Napriek tomu, že zákon o konkurze a vyrovnaní bol viackrát novelizovaný, stále obsahuje mnohé inštitúty, ktoré nie sú dostatočne upravené a zrozumiteľné, čo má v praxi za následok rôzne interpretácie týchto inštitútov. Účelom tejto novely však nie je, aby zákon o konkurze a vyrovnaní upravoval každú situáciu, ktorá v konkurznom konaní môže nastať. Obsahom predloženého návrhu zákona o konkurze a vyrovnaní je najmä urýchlenie konkurzných konaní, a to hlavne od momentu podania návrhu na vyhlásenie konkurzu do okamihu rozhodnutia súdu o tomto návrhu. Taktiež sa v predkladanom návrhu určuje lehota na konanie prieskumného pojednávania a zároveň sa súdu stanovuje lehota na konanie schôdze konkurzných veriteľov zvolanej na podnet niektorých z veriteľov. Ďalej sa predkladanou novelou zákona o konkurze a vyrovnaní upravujú niektoré náležitosti pri postupovaní pohľadávok v obchodnoprávnych vzťahoch, upravujú sa povinnosti správcov konkurzných podstát, zároveň sa predkladanou novelou rieši otázka speňaženého majetku v exekučnom konaní, ktoré však bolo prerušené z dôvodu vyhlásenia konkurzu. Zahrnúť tieto oblasti do zákona o konkurze a vyrovnaní považujem za potrebné a účelné, nakoľko tieto zmeny napomôžu predovšetkým urýchlenie už začatých konkurzných konaní a hlavne z dôvodu, že Ministerstvo spravodlivosti Slovenskej republiky ako predkladateľ vypracovalo návrh nového zákona o konkurze a reštrukturalizácii, ktorý sme včera prerokovali v prvom čítaní. Z  ustanovení nového zákona o konkurze a reštrukturalizácii vyplýva, že konkurzy a vyrovnania začaté pred nadobudnutím účinnosti pripravovaného nového zákona sa budú ešte spravovať ustanoveniami súčasného platného zákona o konkurze a vyrovnaní. K predloženiu tohto návrhu, ostatné zdôvodnenia sú uvedené v dôvodovej správe, som došiel po skúsenostiach, ktoré som mal osobne v PPS Detva v minulosti, kde jednoducho sa mnohé veci naťahovali a hrozilo tam, že mnohí ľudia prídu o prácu, a preto som sa rozhodol tento návrh predložiť. Postupoval som štandardne, oslovil som príslušné ministerstvá, od ktorých mám stanoviská a budem sa snažiť v druhom čítaní veci, ktoré sú potrebné legislatívne zladiť, do svojho návrhu novely zapracovať. Verím, páni poslanci, že túto čiastkovú novelu podporíte a že v druhom čítaní budeme môcť spoločne dopracovať veci, ktoré možno budete vnímať ako potrebné. Ja som na to pripravený a verím, že získam vašu podporu nielen v prvom čítaní, ale zároveň i v čítaní druhom. Ďakujem pekne.
Kamenický, Ladislav, minister financií SR (2019-10-15):
Ďakujem pekne. Vážený pán predsedajúci, vážení kolegovia, predkladám na rokovanie Národnej rady návrh zákona, ktorým sa mení a dopĺňa zákon 222/2004 o dani z pridanej hodnoty v znení neskorších predpisov. Novelou zákona o DPH sa preberá smernica Rady 2018/1910, ktorou sa mení smernica 2006/112/ES pokiaľ ide o harmonizáciu a zjednodušenie určitých pravidiel v systéme dane z pridanej hodnoty pre zdaňovanie obchodu medzi členskými štátmi. Zmenami a doplnením zákonov o DPH dôjde k spresneniu a zjednodušeniu pravidiel upravujúcich cezhraničné obchodovanie s tovarom medzi podnikmi v rámci EÚ, takzvaných call-of stock úpravy. Zákon 369/2018 sa s účinnosťou od 1. januára 2020 zákona o DPH doplnil o oslobodenie od dane pre transakcie týkajúce sa surovej ropy a minerálnych olejov v colných skladoch, osobitných skladoch a daňových skladoch obchodovaných najmä na medzinárodných burzách. Táto právna úprava sa dopĺňa o podrobné pravidlá týkajúce sa povinnosti podnikateľov, ktorí budú prevádzkovať uvedené sklady, a podnikateľov, ktorí budú obchodovať s uvedenými komoditami. Pravidlá sú nastavené tak, aby sa zabránilo prípadnému zneužívaniu oslobodenia od dane. Zaťaženie týchto transakcií daňou z pridanej hodnoty predstavovalo významnú prekážku rozvoja tohto typu obchodovania na Slovensku. Predpokladá sa, že úprava zatraktívni Slovenskú republiku u zahraničných obchodníkov a zvýši sa jej konkurencieschopnosť voči iným členským štátom Európskej únie, kde je takáto úprava už zavedená. Novela zákona o DPH je orientovaná aj na oblasti, ktorých aplikačná prax ukazuje potrebu upraviť existujúce pravidlá uplatňovania dane, napríklad s cieľom zabrániť zneužívaniu uplatňovania odpočtu dane, ktoré pozitívne ovplyvnia zlepšenie výberu DPH a znižovanie daňovej medzery. Novela zákona vyvolá potrebu úpravy informačného systému Finančnej správy s výdavkami vo výške jeden a pol milióna eur. Ďakujem pekne a dovoľujem si požiadať o prerokovanie návrhu zákona.
Jurinová, Erika, podpredsedníčka NR SR (2014-10-30):
Pán poslanec Mihál.
Kuffa, Filip, poslanec NR SR (2022-09-28):
Minútka, no.
Laššáková, Jana, podpredsedníčka NRSR (2013-10-24):
Poprosím vás, pani poslankyňa, reagujte, reagujte na pána poslanca Mihála.
Ďuriš Nicholsonová, Lucia, podpredsedníčka NR SR (2018-03-13):
Ďakujem pekne, pán predsedajúci. V súlade s § 95 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov za skupinu poslancov beriem späť návrh zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov (pod tlačou 874), ktorý vám bol doručený 22. februára 2018. Veľmi pekne ďakujem.
Laššáková, Jana, podpredsedníčka NR SR (2014-11-08):
Pán poslanec Novotný, nech sa páči.
Laurenčík, Milan, podpredseda NR SR (2020-09-23):
Na vaše vystúpenie evidujem šesť faktických poznámok. Nech sa páči, pani poslankyňa Anna Zemanová.
Šutaj Eštok, Matúš, poslanec NR SR (2021-11-30):
Ďakujem pekne. Vážený pán predseda, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 31. 1. 2022. Zo znenia návrhu zákona je zrejmý účel navrhovanej právnej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Zároveň odporúčam návrh zákona prideliť výboru, vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Vážený pán predseda, prosím, otvorte všeobecnú rozpravu.
Paška, Pavol, predseda NR SR (2012-10-23):
Dámy a páni, budeme pokračovať v rokovaní programu schôdze, v prerušenej rozprave v prvom čítaní o vládnom návrhu zákona č. 595 o dani z príjmov. Poprosím ešte predtým, pán poslanec Hlina, nech sa páči. Ja sa ospravedlňujem, ja som vás naozaj nevidel predtým, ako som… (Rokovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia niektoré zákony , tlač 239).
Přidal, Alojz, poslanec NR SR (2012-10-18):
Petrík, pozri sa, ja si ťa vážim, vážim si ťa naozaj, lebo nechcel by som byť na tvojom mieste, lebo ja by som sa asi zbláznil, keby som bol minister financií a mal by som splniť to, čo je nesplniteľné, že jednoducho postihnú celé tie opatrenia a ten výber peňazí 15 % ľudí a 85 % to nepostihne, lebo to je jasné, že to nie je pravda. Postihne to každého. Len toto je tak strašne citlivá vec. Ty si hovoril však o robení kampane v tom referende, nech sa robí kampaň, aby ľudia rozhodli správne. Ale kto z akých peňazí ako má robiť tú kampaň? Bude to robiť tá rodina, ktorej syn alebo otec každý mesiac nahádže ja neviem 500 eur do toho hracieho automatu, pričom tá rodina je z toho nešťastná? Naozaj my sme nie za prohibíciu, my sme len za to aby rozhodovalo to obecné alebo mestské zastupiteľstvo. A keď to povolí, tak je to v poriadku. Ale veď vieme, aj celoštátne referendá aké sú úspešné, koľko referend tu bolo úspešných. Jednoducho ja som naozaj presvedčený, že toto nie je cesta, že toto už hraničí s morálkou, jednoducho že ťahať peniaze od tých nešťastných ľudí a od tých nešťastných rodín jednoducho nie je fér. A som presvedčený, že vy ste ešte schopní ušetriť, nie zvyšovať dane, ale hľadajte naozaj zdroje v obmedzení výdavkov štátnej správy, verejnej správy, nájdete ich toľko, a nerobte naozaj rodiny nešťastné. Ďakujem.
Glváč, Martin, podpredseda NR SR (2018-12-06):
Pán poslanec Antal.
Kaliňák, Robert, podpredseda vlády a minister vnútra SR (2014-07-03):
Podľa mňa nie.
Pellegrini, Peter, predseda NR SR (2024-02-08):
Ja budem, budem k vám, pán poslanec, veľkorysý a ja vám ten čas navrhnem vrátiť, aj keď vám ho zobrali kolegovia z OĽANO, ktorí tu sa dožadovali niečoho, čo nie je vôbec nikde zakotvené a nie je to ani povinnosťou. Takže poprosím, aby pánovi Hlinovi, pridajte tam čas. Koľko ste chceli, pán poslanec? Šesť minút. Kľudne mu vyhovejme, dáme mu šesť minút, aby pán poslanec mohol v kľude vystúpiť, tak ako v zmysle tretieho čítania v rokovaní môže byť. Nech sa vám páči, pán poslanec, môžte vystúpiť. A poprosím, pani poslankyňa, keby ste tu bosá nebehali, ale normálne obutá, pani poslankyňa Cigániková. Nepatrí sa behať bosá po Národnej rade. (Striedanie sa predsedajúcich.)
Brocka, Július, poslanec NR SR (2010-12-15):
Ďakujem pekne, pán predseda. Dámy a páni, ďalšia dobrá správa, že petície na Slovensku sú úspešné. Tým príkladom je aj petícia občanov proti zásahom do systému doplnkového dôchodkového sporenia. Ale pekne po poriadku. Dňa 29. novembra tohto roka bola Kancelárii Národnej rady odovzdaná petícia občanov proti zásahom do systému doplnkového dôchodkového sporenia, tlač 192. Kancelária Národnej rady petíciu zaevidovala, preverila či spĺňa všetky náležitosti podľa zákona a preverením sa zistilo, že petícia tieto náležitosti spĺňa. Predseda Národnej rady postúpil petíciu na prerokovanie a zaujatie stanoviska Výboru Národnej rady Slovenskej republiky pre sociálne veci. Tento výbor sa petíciou zaoberal, prerokoval ju a konštatuje, že Národná rada schválila novelu zákona o sociálnom poistení, ktorou vylúčila z okruhu príjmov príspevky na doplnkové dôchodkové sporenie, ktoré platí zamestnávateľ za zamestnanca, čo bola požiadavka petície proti zásahom do systému doplnkového dôchodkového sporenia. Čiže vlastne to, o čo nás tí, ktorí sa pod petíciu podpísali, tak sme vlastne už splnili. Výbor po prerokovaní vzal petíciu na vedomie a toto isté odporúča aj plénu Národnej rady. Pán predseda, môžete otvoriť rozpravu.
P. Hrušovský, predseda NR SR: (2004-05-12):
(Hlasovanie.) 139 prítomných, 78 za, 12 proti, 49 sa zdržalo. Návrh zákona sme schválili do druhého čítania . Prosím ďalší návrh. L. Ladányi, poslanec: Pán predseda, teraz, prosím, dajte hlasovať o pridelení vládneho návrhu zákona výborom a určenie lehoty na prerokovanie.
Pleštinská, Zita, poslankyňa NR SR (2023-05-09):
Pán predseda, dajte, prosím, hlasovať o druhom pozmeňujúcom a doplňujúcom návrhu pána poslanca Svrčeka.
Laššáková, Jana, podpredsedníčka NR SR (2014-02-11):
Na vystúpenie pána poslanca s faktickými poznámkami traja páni poslanci: pán poslanec Mihál, Hlina, Nicholsonová a Kaník. Končím možnosť prihlásiť sa s faktickými poznámkami. Keďže je 11. hodina, vyhlasujem krátku prestávku do 11.02 hod. a budeme pokračovať hlasovaním. (Krátka prestávka.) (Po prestávke.)
Ferenčák, Ján, poslanec NR SR (2020-04-07):
Ďakujem. Viete, to je presne, možno tak nadväzujem na tú diskusiu predtým, vždy platí, keď viem niečo spraviť lepšie, tak prečo to mám robiť horšie. A to platí možno aj v tomto prípade a možno pán Dostál to dobre vystihol, že sa stretli viacerí a každý si tam dal niečo, no tak z toho vznikol taký guláš a mne bolo jasné, že ten, ten prvý článok vypustenia tej trojmesačnej predložil pán Vetrák, lebo to obhajoval. To znamená, ja poviem, viem sa povzniesť aj celý klub SMER-u, lebo my chceme jednoducho a konštruktívne, ale pomôcť v tejto ťažkej situácii aj samosprávam, nielen občanom, ale aj samosprávam, vidíte, aj tie diskusie sú niekedy ťažké. Ale neviem sa stotožniť s tým, že sme v porušení, kvázi samosprávy sú v porušení zákona, a je tu pozmeňujúci návrh, ktorý to ešte pritvrdzuje, aby v tom porušení zostali. Ako viem si predstaviť, dobre, per rollam nikto to nebude robiť, lebo je to tak komplikované, radšej všetci odídu od toho, ale ten článok, prečo tam ten § 12, niekto trvá, možno pán Vetrák na tom, že to tam musí byť, a to súhlasím dokonca s pánom Dostálom, to je proti logike, keď viem, že je to porušenie, a trvám na tom, aby sa to tam naspäť dostalo, keď návrh ministra o tom hovorí, že táto lehota nemá plynúť. Toto, toto jednoducho, žiaľ, s tým sa ja neviem vysporiadať, to by malo byť napravené. A tu sa prikláňam aj k poslancovi Petrákovi, ako povedal, aby toto bolo vyňaté možno na samostatné hlasovanie, pretože naozaj je tam porušenie zákona pre samosprávy, aj keď za to nie je sankcia. Ďakujem.
Pollák, Peter, poslanec NR SR (2022-10-20):
Ďakujem pekne, pán predsedajúci. Súhlasím s týmto návrhom zákona, je to viac ako potrebné, keďže Úrad verejného ochrancu práv nemá svojho predsedu viac ako sedem mesiacov a nakopilo sa tam naozaj veľa podnetov od občanov. Zároveň je to doba alebo teda je to tá najsprávnejšia doba, aby sme teda prijímali takýto návrh zákona. Zároveň možno apelujem aj na Národnú radu, aby prehodnotila možno termín voľby verejného ochrancu práv, možno aby presunula tento termín na čo najbližší termín, možno budúci týždeň, aby sme mohli voliť verejného ochrancu práv, keďže každý deň navyše znamená zrejme aj každý deň viac podnetov navyše. Ešte raz ďakujem veľmi pekne navrhovateľom tohto ústavného zákona. Zároveň treba povedať, že tento návrh naozaj bude potrebovať deväťdesiatku, teda deväťdesiat hlasov v parlamente, a verím, že sa tých deväťdesiat hlasov aj nájde. Možno, ak teda sa tých deväťdesiat poslancov v tomto momente nenájde, možno treba rozmýšľať aj nad novelou iba zákona o verejnom ochrancovi práv a upraviť to tak isto novelou, kde nebudeme potrebovať deväťdesiat hlasov, ale bude nám stačiť iba väčšina parlamentu k tomu, aby sme dosiahli ten stav, ktorý potrebujeme. Ďakujem pekne.
Jurinová, Erika, podpredsedníčka NR SR (2012-08-01):
Pani poslankyňa, ja vás len teda chcem poprosiť, že je 19.00 hodín...
A. Belousovová, podpredsedníčka NR SR: (2007-05-16):
Ústne sa do rozpravy prihlásili pán poslanec Bauer, pán poslanec Goga, pán poslanec Minárik, pani poslankyňa Nachtmannová, pani poslankyňa Laššáková, pán poslanec Mikloš. Chce sa ešte niekto prihlásiť do rozpravy? Uzatváram možnosť prihlásiť sa do rozpravy ústne a ako prvý pri vystúpi pán poslanec Bauer. Nech sa páči, pán poslanec.
J. Mikolaj, podpredseda vlády a minister školstva SR: (2006-10-17):
A hovoríte ďalej o jednotnom školskom systéme. No ako môže byť jednotný, keď niekto je financovaný zo samosprávy a niekto je financovaný zo štátu? Veď tam sú takisto tí, čo si zo svojej samosprávy hovoria, prečo ten je a prečo ja nie som zo štátu. No tak zaveďme jednotný systém, nech to ide z jedného zdroja. A takým spôsobom sa to stane korektné. Ale nechcime, aby štát, by som povedal, neobmedzene financoval to, keď si niekto zriadi súkromnú materskú školu. Sú dve garancie, aby sa systém nezosypal. Prvá garancia je tá, že zaraďovanie a vyraďovanie zo sústavy a siete robí naďalej štát. Čiže minister má tú kompetenciu. Čiže iba minister rozhoduje o tom, či bude alebo nebude vyradená cirkevná alebo súkromná materská škola, čo je veľmi dôležitý prvok. A druhý prvok je ten, že je trojročné prechodné obdobie, keď musí, aj keď je to, dovolím si povedať, obmedzenie samosprávy, samospráva minimálne 85 % finančných prostriedkov na neštátne školské zariadenia, základné umelecké školy, vydať. Boli aj určité odporujúce si názory. Pán Szigeti, ja vám ďakujem za korektnosť, že sa naozaj správate korektne. Pán Fronc, vy sa nesprávate korektne, poviem otvorene, pretože je tu ten mzdový normatív. (Reakcia z pléna.) Dobre, ospravedlňujem sa vám. Ten mzdový normatív, ktorý súvisí teraz aj so zavedením do platových tried, si myslím, je správny. Pán Szigeti ho pochválil, vy ste povedali, že to je katastrofa alebo ešte tvrdšie. Pokiaľ ide o málotriedky, tam je rozpor medzi pánom Szigetim a zase pani poslankyňou Rosovou. Tam sme zrušili to trojročné prechodné obdobie, lebo si myslíme, že to je systémový krok, tým pádom, že nám tak či tak postupne klesajú. A ročne to robí asi 20 mil. korún. Čiže necháme to na prirodzený vývoj. Budeme ich podporovať, ale necháme to na prirodzený vývoj, pretože, a teraz vás ja pochválim, čo vy nedokážete, naozaj na samospráve tá optimalizácia školských zariadení prebehla, tá sa naozaj uskutočnila. Dnes, keď sa chodím pozerať do jednotlivých škôl, tak naozaj vidím, prvák, tretiak, piatak sedia v jednej budove a snažia sa. Čiže myslím si, že tam sa urobil kus dobrej roboty a toto funguje. No tak to nechajme tak a ešte tomu pomôžme a uvidíme, čo prirodzený vývoj ukáže. Do toho zasahovať by určite nebolo správne. Ďakujem pekne.
P. Paška, predseda NR SR: (2008-11-28):
(Hlasovanie.) 134 prítomných, 50 za, 24 proti, 58 sa zdržalo, 2 nehlasovali. Návrh sme neschválili.
Viskupič, Jozef, poslanec NR SR (2014-11-10):
Pán minister, tak ako si spomínal v prejave, sú prejavy, ktoré by si nemal nechať uniknúť akýkoľvek poslanec alebo poslankyňa. A zrovna tie rozpočtové niekedy vystúpenia pána poslanca Mihála alebo ministerské prejavy pána ministra kultúry Maďariča sú tie, ktoré ja počúvam. Na druhej strane si však myslím, že tento prejav bol slabý možno aj z toho dôvodu, ktorý spomínal predrečník, pretože bola zadaná určená jasná matrica. Tá matrica spočíva v tom, že odhliadnuc od čohokoľvek pozitívne vymenúvaného sa treba vždycky vrátiť k nejakej minulosti. A predpokladám, že tam budú privatizačné veci, budeme rozoberať podpisy podpísaných poslancov pod zvolanie tejto mimoriadnej schôdze, možnože sa dozvieme o nejakých politických bezdomovcoch, ako pomenúva mnohé moje kolegyne a kolegov pán predseda parlamentu. A toto k tej debate neprispieva. Navyše nejakí kolegovia zo strany SMER, ktorí sa do toho zapájajú, budú stále a do nemoty hovoriť o fraške, päťkrát to spomenú v jednej faktickej poznámke. Ja by som skôr od ministra financií očakával priamo pri téme, ktorá sa týka korupcie, ktorá ohrozuje finančné prostriedky nejaké legislatívne opatrenia, lebo nejde teraz o to, že skutkový stav a nastavenie je dobré, pretože túto kauzu kontrolné mechanizmy neodhalili, odhalila ich statočnosť dvoch konkrétnych ľudí a mediálny svet. To znamená, že nemáme to prostredie dobre nastavené a čo s tým chce SMER robiť, nech hovorí čokoľvek, že to systémovo posúva, máme problém, že fungujete systémom, ruka ruku myje. A nemajte nám za zlé, že je dobré, že sa o tejto veci... (Prerušenie vystúpenia časomerom.)
Jasaň, Viliam, poslanec NR SR (2014-06-05):
Pán predseda, dajte hlasovať o návrhu zákona ako celku so stanoviskom gestorského výboru schváliť.
Jurinová, Erika, podpredsedníčka NR SR (2013-06-19):
Nech sa páči, pani poslankyňa Mezenská, so svojím príspevkom.
Bugár, Béla, podpredseda NR SR (2017-02-08):
Pán kolega, samozrejme, dám potom aj pánovi predsedovi, len musíte vedieť, že priestor bol vytvorený. Že ste si to tak ako kaťafal zahrali, to je váš problém, prepáčte. Pán poslanec, nech sa..., teda pán predseda Národnej rady s procedurálnym.
Blanár, Juraj, podpredseda NR SR (2022-12-07):
Pán poslanec Ďurica, spojte svoje vystúpenie s predrečníkom pánom Sujom.
Košútová, Magda, poslankyňa NR SR (2013-02-05):
Teraz budeme hlasovať o bode spoločnej správy č. 4, ktorý vyňal na osobitné hlasovanie pán poslanec Fecko. Pán predseda, dajte, prosím, hlasovať o bode č. 4 spoločnej správy s návrhom gestorského výboru schváliť.
Dubovcová, Jana, poslankyňa NR SR (2010-10-19):
Pán predsedajúci, prosím, dajte hlasovať o procedurálnom návrhu, ktorým sa navrhuje, aby sa Národná rada uzniesla na tom, že vráti predmetný návrh zákona predkladateľovi na dopracovanie.
Pellegrini, Peter, predseda NR SR (2015-12-03):
Ďakujem pekne. Chcete odpovedať?
Ďuriš Nicholsonová, Lucia, podpredsedníčka NR SR (2018-10-18):
Aj ja vám veľmi pekne ďakujem za to, že ste to stihli. Teraz prerušujem rokovanie o tomto bode programu. Toľko bola písomná časť rozpravy, zajtra bude predsedajúcim, ktokoľvek to už bude, vyhlásená ústna časť rozpravy. Želám vám všetkým pekný večer. (Prerušenie rokovania o 20.00 hodine.)
Grendel, Gábor, podpredseda NR SR (2020-11-25):
Prosím, prezentujme sa a hlasujme. (Hlasovanie.) Prítomných 136 poslancov, za 131, proti nikto, 5 sa zdržali, hlasovali všetci. Konštatujem, že sme tento návrh schválili. A pristúpime k tretiemu čítaniu o návrhu zákona. Otváram rozpravu v rámci tohto čítania. Hlási sa niekto do rozpravy? Nie. Vyhlasujem rozpravu za skončenú. Pán spoločný spravodajca, dajte, prosím, teda dajte, prosím, hlasovať o návrhu zákona ako o celku a uveďte odporúčanie gestorského výboru.
Martvoň, Anton, poslanec NR SR (2015-01-28):
Ďakujem veľmi pekne. Pán poslanec Lipšic, dovoľte, aby som zareagoval na vaše vystúpenie. V podstate to, čo ste spomínali, že pán prezident vytkol pojem „majetková účasť“, ten pojem „majetková účasť“ podľa mňa bol zo strany pána prezidenta nesprávne vytknutý, nakoľko sa využíva v ďalších sto zákonoch ako bežne využívaný právny pojem. Dokonca aj v čl. 60 ústavy. Druhá vec. To, čo ste spomínal vo vzťahu k tej výnimke, súvisiacej s predsedníctvom SR v Európskej únii, chcem poukázať na to, že treba si to trošku lepšie, ten návrh zákona pozrieť, lebo táto výnimka sa týka iba podlimitných zákaziek. To sú zákazky od tisíc do 20-tisíc eur, kde sa nebude konať verejné obstarávanie, maximálne iba nejaká súťaž, alebo teda ponuková súťaž alebo súťaž ponúk. Ale dôležité je to, že myslím si, že pre Slovenskú republiku bude dôležité zvládnuť to predsedníctvo bez nejakých problémov a s dôkladným a promptným zabezpečením všetkých procesov, ktoré súvisia s tým predsedníctvom, vrátane summitov, a nie potom mať problémy s tým, že niečo sa nevedelo promptne, čo trebalo a čo robil povedzme iba jeden, alebo úzka skupina dodávateľov, že sa nevedelo dodať a pripraviť. No a to, že ste sa zastal pána poslanca Hlinu, to v podstate, pán Lipšic, plne chápem. Pán poslanec Hlina pomohol ľuďom zabudnúť, keď ste vy spolu na tribúnach a vám tlieskajú, na to, že práve na tých istých ľudí ste v roku 2012 v rámci protigorilých protestov dal striekať v mínusových teplotách vodným delom. Ja to plne chápem, že ste mu zaviazaný, preto mu aj pomáhate na všetkých a po všetkých stránkach a úsekoch. Ale myslím si, že to moje spojenie, že 55-ročný pán z Tornale, bežný človek, za to isté konanie, čo mal pán poslanec Hlina, je teraz trestne stíhaný, a pán Hlina dostal iba pokutu a ešte mu to zlegalizovali, bolo na mieste. Toľko z mojej strany.
Antal, Peter, poslanec NR SR (2017-06-16):
Ďakujem pekne, pán predseda. Dovoľte mi tento návrh zákona stiahnuť s tým, že bude dopracovaný a predložený na niektorej ďalšej schôdzi Národnej rady Slovenskej republiky.
Laurenčík, Milan, podpredseda NR SR (2021-03-17):
Poslednú faktickú poznámku má pán poslanec Eduard Kočiš, nech sa páči.
Kollár, Boris, predseda NR SR (2021-06-23):
Ďakujem. Evidujem na vystúpenie 7 faktických poznámok. S prvou vystúpi pán poslanec Kotleba. Nech sa páči.
Blanár, Juraj, podpredseda NR SR (2021-05-10):
Pán poslanec Miroslav Suja.
Blaha, Ľuboš, poslanec NR SR (2021-06-30):
Matovičovi už zjavne ostali len dvaja najvernejší pätolízali – pán Gyimesi a pán Naď. Ešte aj zopár mažoretiek, pardon, profesor Pročko a ten pedofil, ten už je preč, pardon, pedofil Herák je už preč. Viete, ani, ani priemerný olympijský skokan do vody neletí dole tak rýchlo ako vaše preferencie, a vy sa tu vytlieskavate. Fantastické. Ja vám k tomu gratulujem. Vaše sebavedomie je nádherné. Pán Gyimesi, ja vám to pripomeniem ešte raz, tri základné fakty. Matovič bol premiér smrť. Žiaden predseda slovenskej vlády v dejinách nezabil 12 600 Slovákov, iba Matovič (reakcia z pléna) so svojou biologickou zbraňou (zaznenie gongu) – celoplošným testovaním. Je to jeden obyčajný mäsiar. Po druhé. Matovič je capo chobotnice systému udavačov, o ktorom ešte budeme hovoriť, aj o tom vašom slávnom Makóovi. Systému udavačov, kvôli ktorému zomrel aj Milan Lučanský. Preboha, pozrite si dnešný rozhovor exšéfa NAKY Zuriana v Pluske. A hanbite sa ako také psy! Lebo to, čo ten človek povedal o vás, je niečo neuveriteľné. Milan Lučanský bol nevinný. Zato váš Mikulec vraj berie úplatky. Matovič, že minister financií, čo sa okolo ekonomiky motal len vtedy, keď páchal daňové podvody s vlastnou mamičkou. Toto je minister financií. Človek, ktorý ukradol ešte aj svoju diplomovku. Ten dneska stráži slovenský rozpočet. Asi najlepšie to vystihol Richard Sulík, váš koaličný partner: „Matovič je odporný a zákerný človek.“ To nie sú moje slová. To sú slová Sulíka. Odporný a zákerný človek. A tú svoju zákernosť ukazuje aj v dnešných dňoch. Vy zákerne idete trestať nezaočkovaných ľudí a hnať ich do karantény na dva týždne, ak niekam vycestujú na leto. Toto im idete urobiť. Podlo a zákerne. Vy ste číre zlo. Ďakujem. (Reakcie z pléna.)
Hargaš, Ján, poslanec NR SR (2023-12-14):
Ďakujem pekne za slovo, pán predsedajúci. Ja by som sa rád dotkol tých bodov, ktoré moja kolegyňa predrečníčka spomínala ohľadom toho, že či tento bod, či tento rozpočet je rozpočtom pre minulosť, alebo má aj nejaké prvky budúcnosti. A mne tam naozaj tam chýbajú prvky toho, ako chceme takýmto rozpočtom naštartovať ekonomický rast. Využívam aj to, že tu máme aj pani ministerku hospodárstva, lebo hovoril som to aj v rozprave, že vláda tak na polovicu je úprimná v doložke vplyvov, pretože priznáva, že napr. zvýšenie odvodov na zdravotné poistenie bude mať negatívny dopad na produktivitu, ktorú dnes máme tretiu najnižšiu v celej Európskej únii, za nami je Grécko a Bulharsko, takže tam vláda úprimne priznáva, že produktivitu ešte ideme znižovať týmto, týmto návrhom zákona. A pokiaľ ide o konkurencieschopnosť, tak tam už taká úprimná úplne nie je tá vláda, pretože hovorí, že na konkurencieschopnosť medzi jednotlivými podnikmi to dopad nebude mať, ale na konkurencieschopnosť v zahraničnom meradle to dopad zrejme bude mať, pretože zvýšením daňového odvodového zaťaženia naše podniky budú menej konkurencieschopné pri lákaní talentov alebo jednoducho cena práce sa tým, sa tým zdvíha v tom medzinárodnom porovnaní. Takže mňa by... aj zaujíma, teraz ja neviem, či, či úplne, ale myslím si, že áno, že pani ministerka vlastne môže ako, ako navrhovateľ vystúpiť v rámci, v rámci rozpravy, či , či máme možnosť sa porozprávať o tom, že aké prorastové opatrenia v tomto, v tomto balíku nájdeme, alebo kde ich máme hľadať. Ak ich máme hľadať v nejakom inom návrhu, či ich máme hľadať v návrhu rozpočtu alebo nejakom inom, inom návrhu, ktorý tu v tomto expresnom móde máme, mám naozaj problém nájsť takéto opatrenia v jednotlivých bodoch, ktoré posledné dni a najbližšie týždne budeme prerokovávať. Takže rád by som vyzval pani ministerku, že ak, ak má chuť, tak sa zapojí do rozpravy a radi o tom budeme diskutovať. Ďakujem.
P. Hrušovský, predseda NR SR: (2004-12-02):
(Hlasovanie.) 138 prítomných, 131 za, 4 sa zdržali, 3 nehlasovali. Body zo spoločnej správy sme schválili. Prosím ďalší návrh.
Figeľ, Ján, podpredseda NR SR (2013-05-16):
Ďakujem, nech sa páči, zaujať miesto pre navrhovateľov. Teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Róbertovi Pucimu.
Jurinová, Erika, podpredsedníčka NR SR (2013-11-27):
Vážené pani poslankyne, vážení páni poslanci, pokračujeme v popoludňajšom rokovaní druhého dňa 27. schôdze v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách, tlač 716. Trvalo mi to, ospravedlňujem sa. (Povedané so smiechom.) Pán minister je na svojom mieste, pani spravodajkyňa takisto. Dávam slovo prvému v poradí, ale požiadala ešte o slovo pani spravodajkyňa. Takže nech sa páči, pani spravodajkyňa, máte, máte priestor. [Pokračovanie rokovania o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 716.]
Jurinová, Erika, podpredsedníčka NR SR (2012-07-24):
Ďakujem pánovi ministrovi. S reakciou poslancov sa hlásia páni poslanci Fronc, Blanár, pani poslankyňa Žitňanská, páni poslanci Beblavý, Poliačik, Martvoň a pani poslankyňa Rošková. Ukončujem možnosť prihlásiť sa s faktickými. Nech sa páči, pán poslanec Fronc.
Fico, Robert, predseda vlády SR (2013-09-12):
Ide hlavne, vážený pán poslanec, o záujem ťahať na Slovensko investície do výroby s vyššou pridanou hodnotou. Nemáme záujem už ťahať na Slovensko len nejakú montáž alebo nejaké montážne dielne. Čiže uprednostníme predovšetkým tieto investície.
Žitňanská, Jana, poslankyňa NR SR (2021-12-10):
Ďakujem veľmi pekne. Čiže začnem najskôr pánom poslancom Habánikom. Ďakujem veľmi pekne aj za to, že sme mohli konzultovať spoločne tento návrh. Na vašu otázku, že či do budúcnosti, alebo aj v súčasnosti normatív ráta s týmito finančnými prostriedkami, v tejto chvíli, keďže vlastne tá legislatíva stále nebola istá, tak na ten ďalší školský rok alebo na ten ďalší rok, žiaľ, tam tieto finančné prostriedky zatiaľ nefigurujú, čo ale už dnes vieme, je, že sa z plánu obnovy, ale teraz najmä z predfinancovania je možnosť zabezpečiť takýchto 50 pracovných miest. To znamená, že 50 pracovných miest, teda to znamená, že 50 školských zdravotníkov bude môcť, alebo aj v súčasnosti by mohlo vykonávať túto, túto prax alebo toto povolanie na školách, len čakáme na schválenie zákona. Tento projekt, ako viete, bude trvať dva roky. Ja pevne verím, že na tie ďalšie kalendárne, alebo teda školské roky sa nájdu finančné prostriedky aj zo štátneho rozpočtu v každom prípade už aj po prijatí tohto zákona aj zriaďovatelia budú môcť zamestnať takýchto školských zdravotníkov, a pokiaľ majú na to finančné prostriedky, tak ich zaplatiť. Ja viem o viacerých iniciatívach aj rodičov, ktorí majú deti s rôznymi chronickými ochoreniami alebo zdravotným postihnutím a ktorým by veľmi pomohlo, ak by nemuseli oni chodiť do tej školy a strážiť deti, ale bol by tam takýto zamestnanec. To znamená, že dokonca niektorí hovoria, že sú aj ochotní to na nejaký čas zafinancovať ako dar škole. Čiže tých spôsobov, ako vieme aspoň zopár tých školských zdravotníkov dostať do škôl, už dnes existuje, len na to, aby vôbec tam mohli legálne pôsobiť, potrebujeme tento právny rámec. A ešte teda k otázke pána poslanca Suska. Z toho, čo som mala možnosť vyrozumieť aj s konzultáciou s legi... s našou legislatívou, tak by to malo byť v poriadku, tá vaša druhá otázka, a pokiaľ ide o tú prax, tam išlo najmä o to, že ja, v tom mojom pôvodnom návrhu... (Prerušenie vystúpenia časomerom.)
Krištúfková, Petra, poslankyňa NR SR (2017-06-15):
Ďakujem za slovo. Ešte raz, vážená pani podpredsedníčka, vážené panie poslankyne, vážení páni poslanci, návrh na zvýšenie rodičovského príspevku na 280 eur podávam už tretíkrát. Prvýkrát to bolo pri, prvýkrát to bolo hneď po nastúpení do parlamentu, druhýkrát to bolo formou pozmeňovacieho návrhu k vládnemu návrhu, keď minister Richter išiel zvyšovať o 10 euro. Chcem zopakovať dôvody, pre ktoré je podľa nás dôležité túto sumu zvýšiť na 280 euro. Prvý dôvod je, štát dneska poskytuje matkám príspevok na starostlivosť o dieťa až do výšky 280 eur. Je to v prípade, že rodič sa rozhodne predčasne ukončiť materskú dovolenku a nastúpiť do práce skôr, ako dieťa dovŕši tri roky. Je to diskriminačné, ak matka dá dieťa do jasieľ a môže poberať príspevok až do výšky 280 eur a tá, ktorá zostane doma, poberá 213 eur. Druhý dôvod, je psychologicky dokázané, že dieťa do veku troch rokov, je to jeho najdôležitejšie obdobie. Vyvíja sa fyzická aj psychická stránka dieťaťa a do veľkej miery ovplyvňuje celý jeho život. V prípade absencie jedného platu v rodine, a nehovoriac o osamelých matkách, kde to je najdôležitejší príjem, sa tieto rodiny dostávajú do finančných problémov a nie sú schopné pokryť základné potreby. Rodičovský príspevok vychádza v priemere 6,9 eura na deň, čo je hlavne v prípade osamelých matiek nemožné zabezpečiť zdravý vývoj dieťaťa. Osobným problémom v chudobnejších rodinách sú stravovacie návyky, resp. absencia niektorých zložiek stravy, napríklad bielkovín a ovocia. Samozrejme, rodičia sú potom nútení sa prikláňať k nevyváženej a nevyhovujúcej strave, čo sa podpisuje na zdraví detí, nakoľko sa im nedostáva potrebné množstvo živín, ktoré sú stavebnou zložkou orgánov ľudského tela. A tu sa dostávame do začarovaného kruhu, kedy sa to odráža na zdravotnom stave detí a štát to aj tak bude musieť doplatiť na zdravotnej starostlivosti. Čo sa zmenilo odvtedy, odkedy sme prvýkrát podali tento návrh? Z môjho pohľadu veľa, ministerstvo napriek tomu, že nemalo v pláne zvyšovať rodičovský príspevok, napokon ho zvýšilo aspoň o 10 euro. Myslím si, že k tomu prispel aj náš tlak a dôvody, ktoré sme neustále opakovali, že príspevok je nízky, že ho treba dorovnať. Čo je však ešte dôležitejšie, ozvali sa samotné matky, ktoré v máji ku Dňu matiek poslali otvorený list premiérovi, v ktorom žiadajú zrovnoprávniť obidva príspevky, pretože súčasný stav diskriminuje matky, ktoré zostanú s dieťaťom doma. Momentálne to vytvára stav, že vláda finančne uprednostňuje tie matky, ktoré sa vracajú do zamestnania skôr, ako po troch rokoch veku dieťa. Viem, že možnosť byť s dieťaťom doma do troch rokov nemajú rodičia vo všetkých štátoch, ale práve preto by sme si mali chrániť túto možnosť. Myslím si, že matka je určite pre dieťa viac ako jasličky a určite by sme z tohto dôvodu mali podporovať všetky matky na rodičovskom príspevku na materskej dovolenke. Sľubujem, že aj keď tento návrh neprejde, tak budem vytrvalá a s rodičovským príspevkom neprestanem otravovať. Preto ho opäť podávam, vážené kolegyne, vážení kolegovia, a v mene mamičiek a detičiek by som vás rada požiadala o jeho podporu. Ďakujem.
P. Paška, predseda NR SR: (2009-10-21):
S faktickou poznámkou sa hlási pán poslanec Pado. Končím možnosť sa prihlásiť. Nie je tu, nevidím ho, takže vyhlasujem rozpravu za skončenú. Pán spravodajca pravdepodobne nechce sa vyjadriť. Ďakujem pekne. Prerušujem rokovanie o tomto bode programu. Budeme teraz  pokračovať o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Je to tlač 1290. Odôvodní návrh pani ministerka Tomanová. Poprosím vás, pani ministerka, aby ste odôvodnili váš návrh v skrátenom legislatívnom konaní. Potom poprosím pána poslanca Madeja, aby sa pripravil ako spravodajca.
Paška, Pavol, predseda NR SR (2014-05-15):
Pán poslanec Jarjabek.
P. Paška, predseda NR SR: (2007-12-12):
Tento návrh uznesenia sme neprijali. Ďakujem pánovi spravodajcovi. Teraz poprosím predsedu zahraničného výboru pána poslanca Borisa Zalu, aby uviedol hlasovanie k návrhu poslancov Národnej rady Slovenskej republiky na prijatie Deklarácie Národnej rady Slovenskej republiky o uznaní hladomoru v rokoch 1932 a 1933 v bývalom Sovietskom zväz, zvlášť na Ukrajine.
Sulík, Richard, predseda NR SR (2011-03-23):
Ďakujem. Ja nezdieľam váš názor, uvidíme ako bude táto prax fungovať do budúcna, našťastie nestáva sa to až tak často. A teraz poprosím prídeme k ďalšiemu bodu programu. Pán Přidal, môžem vás poprosiť? Ďakujem. Prvé čítanie o vládnom návrhu zákona o štítkovaní energeticky významných výrobkov a o zmene a doplnení niektorých zákonov . Vládny návrh zákona je pod tlačou 265, návrh na jeho pridelenie na prerokovanie výborom je v rozhodnutí č. 275. Pán minister, prosím, uveďte vládny návrh zákona. Poprosím pána poslanca Přidala, aby zaujal miesto pre spravodajcu. Nech sa páči.
Vážny, Ľubomír, poslanec NR SR (2011-06-30):
Ďakujem. Ja len chcem sa vyjadriť stručne k tomu zákazu vjazdu tranzitu na ceste druhej a tretej triedy. Tá genéza toho je taká, že naozaj bolo treba robiť s touto situáciou niečo, pretože sú tu nielen praskajúce domy, ale zaťažené obce, cez ktoré cesty druhej a tretej triedy vedú. A preto aj ja som čakal, či rezort dopravy s týmto stavom niečo urobí. A v marci 2011, pred tromi mesiacmi, keďže nič neurobilo, som dal pozmeňovák takéhoto identicky, prakticky s týmto zákazu tranzitu. S tým, že vtedy bol zamietnutý aj koalíciou, aj, samozrejme, predstaviteľmi dopravy, predstaviteľmi rezortu dopravy aj vnútra. No teraz tu máme zase taký istý pozmeňovák. Ja osobne si myslím, že treba sa s tým zaoberať trošku hlbšie, že treba sa zamyslieť nad tým, ako plynú dane vyšším územným celkom, treba sa zaoberať so solídnejším výberom trás, kadiaľ ten tranzit ide. Ale treba sa s tým zaoberať nie pod tlakom praskajúcich domov, nie pod tlakom neúnosnej bezpečnosti alebo, resp. nebezpečnosti na cestách druhej a tretej triedy, ale prehodiť tú loptičku inde a bez stresu si pripraviť solídny, solídnu zmenu alebo solídne riešenie tohto stavu. Ale nie pod stresom, keď naozaj je tu tlak občanov, je tu tlak aj polície z hľadiska bezpečnosti. Čiže prehoďme tú loptičku, dajme ten zákaz tranzitu cestám, na ceste druhej a tretej triedy automobilom nad 12 ton a potom riešme solídne riešenie, pretože tento stav je naozaj neúnosný. A čo sa týka kontroly originality, som chcel, som chcel pánovi Lipšicovi povedať, že zle povedal, lebo sa to týka iba ojazdených vozidiel, a monopol už existuje na STK-áčku, na emisné kontroly, takže ja v tomto nevidím momentálne žiadny problém. Naopak, vidím v tom zavedenie systému a poriadku do... (Prerušenie vystúpenia časomerom.)
Glváč, Martin, podpredseda NR SR (2018-06-14):
Ďakujem. Ďalšia otázka je od pána poslanca Gröhlinga, je v sále, a znie: „Pani ministerka, začalo ministerstvo školstva s prípravou nariadenia vlády upravujúcom zvyšovanie platov učiteľov v roku 2018?“ Nech sa páči, pani ministerka.